35 'Z 



36 AGROSTOGRAPHIAE AEGYPTIACAE FRAGMENTA 



superior virescens, lnembranacea , flaccida, late ovata, concava, margi- 

 nibus incurvis, apice in cuspidem mucroniformem , scabridam, valvulae 

 ipsius longitudinem fere dimidiam aequantem, attenuata , nervis 5 exarata, 

 margine dorsoque setulis e callo oriundis , longiusculis , hispida. Palea 

 inferior flosculi neutri, textura valvulae superiori similis, eamque , dempta 

 cuspide, magnitudine subaequans, 3-nervis , late ovata, concava, margi- 

 nibus superne incurvis apice attenuata, subcucullataque, extus ut valvula 

 superior glumae setuloso-hispida. Palea superior tenerrima, inferiorem 

 longitudine subaequans, sed multo angustior, oblonga , obtusa, tenuiter 

 2-nervis , ad nervos superne scabridos inflexa. Paleae floris hermaphroditi 

 membranaceo-coriaceae , laeves, ellipticae, obtusae, subaequales, utraque 

 tenuissime obscureque 2-nervis, margine toto incurvo concavae. Paleolae 

 2 minutae, carnosae, obtuse a-lobae. Stamina 3. Antherae oblongae , 

 lobis discretis. Ovarium glabrum ovale , stylis longis, filiformibus basi 

 conjunctis supei^atum. Stigmata plumosa, breviuscula. Caryopsidem non 

 vidimus. 



Explicatio Icouis 20. 



♦ 



i. Locusta a latere. — 2. Gluma ablatis flosculis a latere valvulae 

 inferioris io aucta ut praecedens. — 3. Valvula inferior. — 4- Apex 

 valvulae superioris explanatae. — 5. Palea inferior flosculi neutri. — 

 6. Palea snperior ejusdem flosculi. — 7. Palea inferior floris perfecti a 

 facie. — 8. Palea superior ejusdem a facie. — g. Segmentum paleae su- 

 perioris explanatum. — 10. Pistillum. — ii. Anthera. — 12. Paleolae, 

 omnes a 3. a 20 auct. — i3. Pars marginis foliorum ad augm. 100 diametr. 



27. Panicum kubicum n. sp. 



In Nubiae superioris regione Kordofan. 

 Caremus radice et parte inferiore culmi hujusce speciei quae altitu- 

 dine metrum valde superat. Culmus erectus, ad nodos brevissime lanu- 

 ginosus , superne sub lente puberulus , obiter striatus. Folia e basi sub- 

 cordata lato-lineari-acutata 10-12 millimetra lata, longitudine usque 3- 

 pollicaria, plana, utrinque pilis minutissimis sparsis, e callo oriundis 

 puberula, margine longiuscule ciliala, serrulataque. Vaginae striatae mar- 

 gine et superne pi-aesertim et ad faucem ciliato-pilosae. Ligula e pilis 

 brevibus densis e margine angusto arcuato ortum ducentibus composita. 



